Vállalkozási szerződés

TERVEZET

amely létrejött egyrészről

a **Központi Statisztikai Hivatal**

Székhely: 1024 Budapest, Keleti Károly u. 5-7.

Adószám: 15302724-2-41

Képviseli: Kópházi József

a továbbiakban, mint **Megrendelő**

másrészről

mint **Megrendelő,** másrészről a

………………………………………………..

Székhely: ……………………….

Cégjegyzékszám: ……………….;

Adószám: ………………….;

Számlavezető pénzintézet megnevezése …………………………………..;

Bankszámlaszáma:……………………….

képviseli: ……………………………

a továbbiakban, mint **Vállalkozó** között a mai napon az alábbi feltételek szerint.

**I. Előzmények**

1. Megrendelő, mint ajánlatkérő a közbeszerzésekről szóló 2015. évi CXLIII. tv. (továbbiakban Kbt.) HARMADIK RÉSZ 112. § (1) bekezdés b) pontban meghatározott szabályok szerint, a 113-114. § bekezdéseiben foglalt eltérésekkel közbeszerzési eljárás folytatott le „KARÁT - Az adatállományok központosított átvételét, átadását kezelő, támogató informatikai rendszer élesüzemi támogatása” tárgyban.
2. A közbeszerzési eljárás eredményeként - a legjobb ár-érték arány értékelési szempontja alapján - kiválasztott nyertes ajánlattevő, mint Vállalkozó a közbeszerzési eljárásban közölt feltételek [ajánlattételi felhívás, dokumentáció], a szerződéstervezet és ajánlat tartalmának megfelelően kötött jelen szerződés szerint teljesíti kizárólag a közbeszerzés tárgya szerinti szolgáltatásokat, ajánlatkérő, mint Megrendelő pedig kizárólag ennek megfelelően köteles a szolgáltatás átvételére és díj fizetésére.

**II. A szerződés tárgya**

1. Megrendelő megrendeli, Vállalkozó pedig elvállalja a Központi Statisztikai Hivatal által ***üzemeltetett „KARÁT - Az adatállományok központosított átvételét, átadását kezelő, támogató informatikai rendszer élesüzemi támogatása”*** tárgyában a feladat/szolgáltatás nyújtását, az alábbiak szerint:

* Átalánydíjas szolgáltatás (rendelkezésre állás és hibajavítás),
* Opcionális embernap keret terhére végzett rendszerfejlesztési szolgáltatás 125 embernapra vonatkozóan.

A támogatás keretében történő szolgáltatás pontos definícióját a szerződés elválaszthatatlan részét képező Műszaki leírás (1. sz. melléklet) határozza meg.

**III. A szerződés teljesítésében közreműködő személyek, szervezetek**

1. Jelen szerződést a Vállalkozónak - mint a közbeszerzési eljárás alapján nyertes ajánlattevőként szerződő félnek - kell teljesítenie.
2. Vállalkozó a teljesítéshez alvállalkozót igénybe vesz/nem vesz igénybe.
3. Amennyiben Vállalkozó alvállalkozót vesz igénybe, az alvállalkozói teljesítés összesített aránya nem haladhatja meg Vállalkozó saját teljesítésének arányát. Ezen túlmenően a teljesítésben résztvevő alvállalkozó nem vehet igénybe saját teljesítésének 50 %-át meghaladó mértékben további közreműködőt. Amennyiben a tervezett bevonási arány módosul, úgy Vállalkozó köteles azt bejelenteni megrendelőnek, különös tekintettel a Kbt. 138. § (1) és (5) bekezdésére. Amennyiben változik a bevonási arány a Kbt. 138. § (1) és (5) bekezdésére figyelemmel, Megrendelő felszólítja Vállalkozót, a Kbt. szerint bevonási arány alkalmazására. Amennyiben Vállalkozó nem tesz eleget a felszólításnak, Megrendelő azonnali hatállyal felmondhatja a szerződést és meghiúsulási kötbért követelhet, amelynek összege a szerződéses időtartamból fennmaradó időszakra meghatározott teljes nettó vállalkozói díj 30 %-a.
4. A Vállalkozó a szerződés teljesítéséhez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Vállalkozó e szervezet vagy szakember nélkül vagy a helyette bevont új szervezettel vagy szakemberrel is megfelel - amennyiben a közbeszerzési eljárásban az adott alkalmassági követelmény tekintetében bemutatott adatok alapján Megrendelő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel - azoknak az alkalmassági követelményeknek, amelyeknek Vállalkozó a közbeszerzési eljárásban az adott szervezettel vagy szakemberrel együtt felelt meg.
5. Vállalkozó legkésőbb jelen szerződés megkötésének időpontjában köteles a Megrendelőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. Vállalkozó a szerződés teljesítésének időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.
6. A közbeszerzési eljárás során Vállalkozó által bemutatott valamely szervezet vagy szakember bevonásától nem lehet eltekinteni olyan esetben, ha az érintett szerződés sajátos tulajdonságait figyelembe véve az adott személy (szervezet) igénybevétele a közbeszerzési eljárásban az ajánlatok értékelésekor meghatározó körülménynek minősült. Ilyen esetben csak a jogutódlás olyan eseteiben változhat a bevont szervezet, ha az új szervezet az értékeléskor figyelembe vett minden releváns körülmény - különös tekintettel a 76. § (3) bekezdés b) pontja szerinti esetben az értékelt személyi állomány - tekintetében az eljárásban bemutatott szervezet jogutódjának tekinthető. Az értékeléskor meghatározó szakember személye csak Megrendelő hozzájárulásával és abban az esetben változhat, ha az értékeléskor figyelembe vett minden releváns körülmény tekintetében az értékelttel egyenértékű szakember kerül bemutatásra.
7. Vállalkozó alvállalkozó jogosulatlan igénybevétele esetén felelős minden olyan kárért is, amely anélkül nem következett volna be.
8. Vállalkozó az alábbi megnevezett végzettségű/képzettségű feladatkörű, alkalmasság igazolásában részt vevő személyekkel teljesíti a szerződést:

| Név | Elérhetőség  Tel/fax., E-mail cím | Feladatkör |
| --- | --- | --- |
|  |  | teljesítésbe bevont szakember 1.  (projektvezető munkatárs) |
|  |  | teljesítésbe bevont szakember 2.  (szoftverfejlesztő munkatárs ADF és PL SQL területen végzett szakmai gyakorlattal) |
|  |  | teljesítésbe bevont szakember 3.  (szoftverfejlesztő munkatárs ADF és PL SQL területen végzett szakmai gyakorlattal) |
|  |  | teljesítésbe bevont szakember 4.  (tesztelő) |

1. A felek alább megjelölt képviselői, jogosultak Megrendelő, illetve Vállalkozó nevében nyilatkozattételre, amely azonban nem eredményezheti a jelen szerződés módosítását. Felek minden lényeges körülmény, adat és utasítás rögzítésére írásban kötelesek.

|  |  |  |  |
| --- | --- | --- | --- |
| Név | Telefon | Fax | E-mail cím |
| Megrendelő: |  |  |  |
| Vállalkozó: |  |  |  |

**IV. Felek jogai és kötelezettségei, együttműködése**

1. Vállalkozó a lefolytatott közbeszerzési eljárás alapján megkötött szerződés, illetve Megrendelő utasításai szerint köteles eljárni. Megrendelő azonban olyan utasításokat nem adhat, mely a jelen szerződéshez képest többlet feladatokat, többletmunkát, illetve többlet költséget jelent a Vállalkozó számára.
2. Vállalkozó a feladat teljesítését köteles úgy megszervezni, hogy biztosítsa annak gazdaságos és gyors befejezését. Ennek megfelelően Vállalkozó köteles a Megrendelőt minden olyan körülményről haladéktalanul értesíteni, amely a teljesítés eredményességét vagy határidőben történő elvégzését veszélyezteti, vagy gátolja. Az értesítés elmulasztásából eredő kárért Vállalkozó felelősséggel tartozik.
3. Vállalkozó köteles a szolgáltatást a Műszaki leírásban meghatározottak szerint elvégezni.
4. Megrendelői bejelentések és kérdések fogadása a Műszaki leírás 4. pontjában leírtak szerint történik.
5. A szerződés teljesítése a feladat jellegétől függően Megrendelő 1024 Budapest, Buday László u. 1-3. sz. alatti épületében, vagy Vállalkozó telephelyén történik, a feladat jellege pl.: konzultáció, fejlesztés, vagy hibaelhárítás szerint.
6. Megrendelő – jelen szerződésben foglalt feladatainak teljesítése céljából – térítésmentesen biztosít a Support csoport részére:
7. dedikált személyi számítógépet 1 fő részére,
8. belépési lehetőséget a Support csoport munkatársainak a Megrendelő által kijelölt irodahelyiségbe a Support csoport hivatali óráiban,
9. telefon, fax, e-mail, internet, nyomtató használatot,
10. a Rendszer tesztkörnyezetének elérését a Megrendelő adatvédelmi szabályainak figyelembe vételével, a hibák reprodukálása, a hibajelenségek analizálása céljából. A patchek telepítésének tesztelése a Vállalkozónál üzemeltetett tesztkörnyezetben történik.
11. Vállalkozó amennyiben alvállalkozó(ka)t vesz igénybe, köteles a vállalkozói díjból alvállalkozó(ka)t megillető vállalkozói díjrészletet a (rész)teljesítésig a Ptk. 6:193-6:201. §-okban rögzített szabályoknak megfelelően engedményezni alvállalkozó(k) javára, és a Ptk. 6:196.-6:198. §-nak megfelelően az engedményezésről Megrendelőt tájékoztatni, vagy az engedményes személyét (mint alvállalkozót) is meghatározó engedményezési okiratot engedményes alvállalkozó(k)nak átadni, illetve a szükséges teljesítési utasításra vonatkozó szabályok szerint eljárni. Amennyiben ennek nem tesz eleget, jelen szerződés 32. pontjában foglalt felmondási indoknak minősül, és az ott, valamint a jelen szerződés 36. pontjában rögzített jogkövetkezmények alkalmazhatóak. Vállalkozó felelős azért, hogy alvállalkozókat tájékoztassa a 23. pont szerinti kifizetés szabályairól. Vállalkozó felelős mindazon kárért, amely a jelen pont szerinti kötelezettsége elmulasztásából ered.
12. Megrendelő biztosítja Vállalkozó számára - kizárólag a feladat megvalósításához - szükséges és elégséges mértékben kért információ, adat, nyilatkozat, hozzájárulás rendelkezésre bocsátását, amely Megrendelő folyamatos hivatali működését nem gátolhatja. Megrendelő biztosítja a feladat megvalósításához szükséges szakmai támogatás nyújtását, szükség szerint konzultáció formájában is.
13. Megrendelő jogosult az elvégzett feladat folyamatos, korlátozás nélküli ellenőrzésére, előzetes bejelentés alapján, munkaidőben.

**V. Szerződés időtartama**

1. A szerződés időtartama a szerződés aláírásától számított 12 hónap.

**VI. Vállalkozási díj, fizetési feltételek**

1. Vállalkozó az általa elvégzett teljesítésről minden hónap 5. napjáig a 23. pontban foglalt bontásban státusz jelentést állít össze és azt megküldi Megrendelő részére. Megrendelő a Vállalkozó által benyújtott státusz jelentést 8 napon belül elfogadja, vagy megfelelő indokokkal visszautasítja. Megrendelő részéről a státusz jelentés alapján a teljesítést Krisztik József igazolja.
2. Vállalkozót a jelen szerződésben meghatározott feladatok teljesítéséért a vállalkozói díj az alábbiak szerint illeti meg:

23.1. Átalánydíjas szolgáltatások szerződéses díja összesen: ………….,-Ft+ Áfa, mely 12 egyenlő részletben kerül kifizetésre. A fizetés havonta utólag a Megrendelő részéről történt teljesítésigazolást követően történik.

23.2. A 125 opcionális embernap keret terhére végzett szolgáltatások (Műszaki leírás 2.2. pont) díja 1 embernapra: **……,-**Ft+ Áfa. A fizetés havonta utólag, a ténylegesen lehívott, és teljesített embernapok elszámolásának, Megrendelő általi teljesítésigazolását követően történik.

Az opcionális embernap keret terhére végzett szolgáltatások szerződéses díja összesen: ………….,-Ft+ Áfa

1. Megrendelő kijelenti, hogy a fenti szerződéses összegre a szükséges pénzügyi fedezet rendelkezésére áll.
2. Vállalkozó havonta, a Megrendelő általi teljesítésigazolást követően állíthat ki egy darab számlát, a 23. pontban foglalt bontásban. A vállalkozói díj kifizetése a Kbt. 135. § (1) és (3), és (5)-(6) bekezdésében meghatározott szabályok szerint, a számla igazolt kézhezvételétől számított 30 napon belül történik Vállalkozó, illetve alvállalkozó(k) által megjelölt bankszámlára, figyelemmel a Ptk. 6:130. § (1)-(2) bekezdéseiben, valamint a 6:245.§-ban foglaltakra. A Vállalkozó köteles a számlát a teljesítéstől számított 15 napon belül kiállítani, majd Megrendelő részére eljuttatni. A számlához a Kbt. 135. §-ában meghatározott iratokat mellékelni kell. A Vállalkozó által benyújtott számla mellékletét képezi a kiállított teljesítésigazolás/ok 1 példánya. Megrendelő kizárólag a vonatkozó jogszabályokban meghatározott alaki és formai követelményeknek megfelelő számlát fogad be.
3. Megrendelő előleget nem biztosít.
4. Vállalkozó által a szerződés keretében teljesített feladatra felszámított díj (ellenérték) nem térhet el Vállalkozó ajánlatban közölt ellenértéktől (díjtól) amely magában foglal minden a feladat teljesítéséhez szükséges ráfordítást, költséget, a Vállalkozó – feladata ellátásához – semminemű további költségtérítést nem igényelhet. A vállalkozói díj a szerződés teljesítési határidejéig változatlan.
5. Megrendelő tájékoztatja Vállalkozót, hogy a szerződés teljesítése során az adózás rendjéről szóló 2003. évi XCII. tv. 36/A. § figyelembe vételével kell eljárni.
6. Fizetési késedelem esetén, a késedelmi kamat mértéke: a Ptk. 6:155. §-nak késedelmi kamatra vonatkozó rendelkezése, illetve a behajtási költségátalányról szóló 2016. évi IX. törvényben foglaltak szerint.
7. Az általános forgalmi adó megfizetése a hatályos jogszabályok szerint történik.

**VII. A SZERZŐDÉS MEGSZŰNÉSE, SZERZŐDÉSSZEGÉS**

1. Jelen szerződés megszűnik a 21. pontban foglalt időtartam leteltével.
2. Szerződő felek jelen szerződést rendes felmondással nem szüntethetik meg. Szerződő felek a másik félhez intézett egyoldalú, írásbeli nyilatkozatukkal szerződésszegés esetén a szerződést felmondhatják különösen az alábbi indokokra hivatkozással:
3. Vállalkozóval szemben a szerződés teljesítése során következnek be a Kbt. 62. §. (1) bekezdés g)-k) és m) pontja szerinti kizáró okok,
4. Vállalkozó a tájékoztatási kötelezettségét szándékosan vagy súlyosan megszegte,
5. Vállalkozó megszegte a titoktartásra vonatkozó rendelkezéseket, Vállalkozó méltányolható ok nélkül nem kezdte meg a szerződés teljesítését,
6. Vállalkozó a teljesítést felfüggesztette, és Megrendelő erre irányuló írásbeli felszólításának kézhezvételét követő 3 (három) napon belül nem folytatta,
7. Vállalkozó jelen szerződést „A szerződés teljesítésében közreműködő személyek, szervezetek” című fejezetben, illetve a Kbt. 139-140. §-ban foglaltakkal összeegyeztethetetlen módon teljesíti,
8. Vállalkozó egymást követő 5 alkalommal késedelembe esik a Műszaki leírás 2.1.1. pontja szerinti kritikus hibák megoldási idejének tekintetében,
9. Vállalkozó egy alkalommal történő késedelme vagy hibás teljesítése meghaladja a 15 napot,
10. Vállalkozóval szemben a Közbeszerzési Döntőbizottság vagy bármely bíróság a jelen szerződés teljesítésével összefüggő jogsértést állapít meg,
11. Jelen szerződés 6. pont és 18. pont e) alpontjában foglalt esetben,
12. A Kbt. 143. §-ában szabályozott esetekben.
13. A Felek megállapodnak abban, hogy a teljesítés elfogadása nem jelenti a szerződésszegés esetére az igényérvényesítési jogról való lemondást. Amennyiben Vállalkozó a szerződésben foglalt feladatait nem, nem a megfelelő határidőre vagy hibásan teljesíti, a Ptk. 6:186. § (1) bekezdésével összhangban kötbér fizetésére köteles a 34-36. pontokban foglaltak szerint.
14. A Műszaki leírás *2.1.2.1. Metrikák definíciója* pontjában foglalt határidők késedelmes teljesítése esetén Vállalkozó a határidő lejártát követő naptól a késedelemmel érintett napokra késedelmi kötbért köteles fizetni Megrendelő részére, amelynek mértéke az Átalánydíjas szolgáltatások késedelme esetén késedelmes naponként a 23.1. pontban meghatározott nettó vállalkozói díj egy havi összegének 2%-a (azaz két százaléka), de összesen maximum 30%-a (azaz harminc százaléka). Az Opcionális embernap keret terhére végzett szolgáltatások esetén a 23.2. pontban meghatározott díj és a késedelmes nap szorzata, de összesen maximum 30%-a (azaz harminc százaléka).
15. Hibás teljesítés esetén Vállalkozó a hiba kijavításáig köteles hibás teljesítési kötbért fizetni, amelynek mértéke a hiba kijavítására fordított napokra számítva megegyezik a késedelmi kötbér mértékével, de összesen maximum 30%-a (azaz harminc százaléka). A 34. és 35. pontok egyidejűleg (párhuzamosan) nem alkalmazhatóak.
16. Amennyiben a szerződés teljesítésének egésze hiúsul meg, mert a Vállalkozó a teljesítést megtagadja, illetve a 32. pontban foglaltak megvalósulása esetén, Megrendelő felmondhatja a szerződést és ebben az esetben Vállalkozó meghiúsulási kötbér fizetésére köteles, melynek mértéke a teljes nettó szerződéses ellenérték 30%-a.
17. A kötbér megfizetése nem mentesít a szerződésszegés egyéb jogkövetkezményei alól. A kötbért Megrendelő akkor is követelheti, ha kára nem merült fel, továbbá érvényesítheti a kötbért meghaladó kárát és a szerződésszegésből eredő egyéb jogait is. Megrendelő Vállalkozó szerződésszegésével okozott kárnak a megtérítését az erre vonatkozó szabályok szerint akkor is követelheti, ha a kötbérigényét nem érvényesítette.
18. Bármilyen szerződésszegés esetében Megrendelő kizárólagos joga, hogy a szolgáltatások ismételt teljesítését követelje a Vállalkozótól, kivéve, ha a teljesítés már nem áll a Megrendelő érdekében és a szolgáltatásnyújtást meghiúsultnak kell tekinteni.
19. Amennyiben a felek bármelyike a jelen szerződés teljesítésével kapcsolatos bármiféle szerződésszegés, vagy mulasztás vonatkozásában joglemondással él, az semmiféle későbbi szerződésszegésre vagy mulasztásra vonatkozó érvényes jogról való lemondásként nem értelmezhető.

**III. VEGYES RENDELKEZÉSEK**

1. Vállalkozó kötelezettséget vállal arra, hogy

*a)* nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

*b)* a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi, és Megrendelőt haladéktalanul értesíti, ha:

*ba)* a Vállalkozónál közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel;

*bb)* a Vállalkozónál közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel.

1. Amennyiben a fenti ügyletek bekövetkeznek, Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladat ellátásáról Vállalkozó gondoskodni tudjon, mely esetben Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult. [Kbt. 143. § (3) bekezdés]
2. Szerződő felek jelen szerződést a Kbt. 141. §-ra figyelemmel a Ptk. szabályai szerint módosíthatják.
3. Minden, a jelen szerződéshez és az azt megelőző közbeszerzési eljáráshoz kapcsolódó, Megrendelő által átadott dokumentációt és egyéb okiratot Vállalkozó a teljesíthetőség szempontjából a szerződéskötést megelőzően saját felelősségére ellenőrzött. Erre tekintettel a dokumentáció, illetőleg az egyéb okiratok esetleges hibájára vagy hiányosságára való hivatkozással a későbbiek során szerződésmódosítás nem kezdeményezhető. A vállalkozói díj nem növelhető azon az alapon, hogy a feladat meghatározás nem megfelelő, illetve valamely műszakilag szükséges vagy a tervezett feladatot a dokumentáció, illetve egyéb okiratok nem tartalmaznak, illetve a tárgyalások nem érintenek.
4. Szerződő felek kötelezik magukat arra, hogy egymás közötti jogvitáikat megkísérlik peren kívül elintézését. A peren kívüli rendezés érdekében a felek a vitás kérdésben elfoglalt jogi és ténybeli álláspontjait ezek bizonyítékainak előadásával, szükség esetén az okirati bizonyítékok csatolásával az ügyben érintett összes féllel írásban részletesen közlik, akik arra a kézhezvételtől számított tizenöt nap alatt az összes felvetett jogkérdésre és a teljes tényállásra kiterjedő, az ellenbizonyítékok előadását is tartalmazó részletes írásbeli választ kötelesek adni, melyhez az okirati bizonyítékokat szükség esetén csatolniuk kell. Ez az eljárás mellőzhető, ha a szerződő felek a közöttük felmerült véleményeltérésről közös jegyzőkönyvet készítenek.
5. A szerződő felek tudomásul veszik, hogy jelen szerződést külön jogszabályban feljogosított szerzek – beleértve a Kormányzati Ellenőrzési Hivatalt és az Állami Számvevőszéket – jogosultak ellenőrizni.
6. Felek mentesülnek a szerződésszegés következményei alól, amennyiben a szerződésszerű teljesítést rajtuk kívül álló, előre nem látható, elháríthatatlan esemény, cselekmény fizikailag vagy más módon gátolja (vis maior). A felek ilyen vis maior eseménynek tekintik különösen a természeti és más katasztrófákat (pl. villámcsapás, földrengés, árvíz, tűzvész, robbanás, járvány), háborús vagy más konfliktusokat (zendülés, rendzavarás, zavargások, forradalom, államcsíny, polgárháború, terrorcselekmények), embargót stb. A vis maiorra hivatkozó felet terheli annak bizonyítása, hogy a vis maior eseménynek a szerződésszerű teljesítésre kiható következményét az adott helyzetben elvárható gondosság tanúsítása esetén sem – vagy csak aránytalan áldozat árán – lehetett volna elhárítani.
7. Az államháztartásról szóló 2011. évi CXCV. törvény (továbbiakban: Áht.) 41. § (6) bekezdése értelmében, továbbá az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdése, illetőleg a nemzeti vagyonról szóló 2011. évi CXCVI. törvény 3. § (1) bek. 1. pontja szerint a Vállalkozó képviselője úgy nyilatkozik, hogy Vállalkozó átlátható szervezetnek minősül. A Vállalkozó tudomásul veszi, hogy Megrendelő nem köthet vele érvényesen visszterhes szerződést, illetve a létrejött ilyen szerződés alapján nem teljesíthet kifizetést, amennyiben a nyilatkozata ellenére nem minősül átlátható szervezetnek. Felek rögzítik, hogy Megrendelő jelen pont szerinti feltétel ellenőrzése céljából, a jelen szerződésből eredő követelések elévüléséig az Áht. 55. §-ban foglaltak szerint jogosult Vállalkozó átláthatóságával összefüggő, az Áht. 55. §-ban meghatározott adatokat kezelni. Megrendelő – képviselője útján – a jelen pont szerinti nyilatkozatban foglaltak változása esetén arról haladéktalanul köteles Vállalkozót tájékoztatni. Valótlan tartalmú nyilatkozat alapján kötött szerződést Megrendelő - a jogviszony stádiumától függően - elállással vagy felmondással megszünteti.

**IX. KÖZZÉTÉTEL, ÜZLETI TITOK**

1. Jelen szerződés, valamint a szerződés elválaszthatatlan részét képező iratok tartalma közérdekből nyilvános adatnak minősülnek, és azok nyilvánosságra hozatala üzleti titokra hivatkozással nem tagadhatók meg. Megrendelő jelen szerződést, valamint a szerződés teljesítésére vonatkozó adatokat (Kbt. 43. § (1) bekezdés c)-f) pontban rögzített adatok) a Kbt. 43. § (1) bekezdés alapján köteles közzétenni.
2. Szerződő felek kijelentik, hogy minden olyan információ, know-how, dokumentum, adat és rajz, amelyet a másik fél üzleti titoknak nyilvánít, a másik fél előzetes írásbeli engedélye nélkül nem hozható nyilvánosságra vagy harmadik személy tudomására. Felek megállapodnak, hogy a jelen szerződés aláírásakor üzleti titoknak tekintett információkat átadásuk során ennek megfelelő jelzéssel látják el.
3. Felek a jelen szerződés kapcsán kapott összes olyan adatot, információt, valamint ismeretet, amelyet kifejezetten bizalmasként jelöltek meg, csak olyan célokra használják fel, amilyen célokra átadták azokat nekik, saját üzleti titokként védik azokat, megteszik a szükséges titokvédelmi intézkedéseket, és nem teszik harmadik személyek részére hozzáférhetővé, kivéve,

ha az érintett információk és ismeretek közismertek, vagy

1. a szerződő fél, aki kapja, már akkor ismerte ezeket az információkat, amikor megkapta, vagy pedig ha később harmadik személy titoktartási kötelezettség nélkül hozta tudomására azokat, vagy
2. annak a szerződő félnek a munkatársai vagy alkalmazottai, akik ezeket az információkat megkapták, anélkül, hogy hozzáférhettek volna az átadott információkhoz, ettől függetlenül kidolgozták azokat.
3. Nem vonatkozik a titoktartási kötelezettség az olyan információkra, amelyeket a jelen szerződés céljainak elérése érdekében szükségszerűen tovább kell adni harmadik személyeknek, amennyiben a jelen fejezetben meghatározott titoktartás rájuk is kiterjed.
4. Felek kötelezettséget vállalnak arra, hogy a jelen szerződés teljesítése érdekében kötött szerződésekben fenti kötelezettségeiket a vele szerződő felekkel szemben is kikötik és érvényesítik.
5. Vállalkozó és Megrendelő a jelen szerződés teljesítése érdekében tudomásukra jutott adatokat és információkat kizárólag a szerződés teljesítésére használhatják fel.
6. A titoktartási kötelezettség a szerződés megszűnésétől számított 5 évig fennáll.

**X. NYILATKOZATOK**

1. Felek kijelentik, hogy kellő felhatalmazással és jogkörrel rendelkeznek jelen szerződés aláírására és teljesítésére, és nincs olyan függőben levő kötelezettségük vagy érdekkörükben lévő más körülmény, amely kedvezőtlenül hathat a jelen szerződésben foglaltak érvényességére, teljesítésére vagy saját teljesítési készségükre, illetve képességükre.
2. A jelen szerződéssel kapcsolatos bármilyen kérdésben a felek írásban tesznek nyilatkozatot egymásnak, ideértve a fax és elektronikus formát is.
3. Jelen szerződés megkötésére, értelmezésére és teljesítésére a magyar jog és a magyar szabványok előírásai vonatkoznak.
4. A jelen szerződésben nem szabályozott kérdésekben különösen a Polgári Törvénykönyv, a közbeszerzésekről szóló 2015. évi CXLIII. tv., a statisztikáról szóló 1993. évi XLVI. tv., valamint az egyéb kapcsolódó jogszabályok vonatkozó rendelkezéseit kell alkalmazni
5. Jelen, 59 pontból álló szerződést felek képviselői elolvasás, és közös értelmezés után, mint kinyilvánított akaratukkal mindenben megegyezőt, jóváhagyólag „4 + 2” eredeti példányban aláírják.

Mellékletek:

1. sz. melléklet: Közbeszerzési Műszaki Leírás

2. sz. melléklet: Titoktartási nyilatkozat

3. sz. melléklet: Átláthatósági nyilatkozat

|  |  |
| --- | --- |
| Dátum: Budapest, | Dátum: Budapest, |
|  |  |
| …………………………………………  Központi Statisztikai Hivatal  Képviseli:  főosztályvezető  **Megrendelő** | ……………………………………………………  Képviseli:  ügyvezető  **Vállalkozó** |
| Pénzügyi ellenjegyző (KSH) neve: | Jogi ellenjegyző (KSH) neve: |
| …………………………………………. | ……………………………………. |
| Pénzügyi ellenjegyző (KSH) aláírása: | Jogi ellenjegyző (KSH) aláírása: |
| …………………………………………. | ……………………………………. |
| Pénzügyi ellenjegyzés (KSH) dátuma: | Jogi ellenjegyzés (KSH) dátuma: |
| Dátum: | Dátum |

1. számú melléklet

Közbeszerzési Műszaki leírás

1. számú melléklet

Titoktartási nyilatkozat

1. számú melléklet

Átláthatósági nyilatkozat